section_heading: Radnja
paragraph_text: John Constantine je egzorcist koji živi u Los Angelesu. Ima sposobnost da vidi anđele i demone na Zemlji s čime se teško nosi, i zbog čega je počinio samoubojstvo kad je imao 15 godina. Oživjeli su ga, ali je proveo dvije minute u Paklu. Zna da je zbog toga njegova duša osuđena na prokletstvo kad umre, a nedavno je doznao da ima tumor zbog navike pušenja.